બોરીવલી પોલીસ-સ્ટેશનનાં સૂત્રોએ જણાવ્યું હતું કે ‘મીના છેડા પર બોરીવલીમાં રહેતા જબરાજ નાડરે ખૂની હુમલો કર્યાના સમાચાર મળતાં પોલીસ તરત ઘટનાસ્થળે પહોંચી ગઈ હતી. મીના છેડાની ગરદન, પેટ અને પીઠ પર છરીના ઘા થયા હતા. આ મામલે મીના છેડાનું સ્ટેટમેન્ટ પણ લેવામાં આવ્યું છે. મીના છેડાએ જણાવ્યું હતું કે ‘જબરાજે હુમલો કર્યો એ સમયે તેમનો ટીનેજર દીકરો ધૈર્ય ઘરમાં જ હતો અને જબરાજ તેનો મિત્ર છે. ધૈર્યએ જબરાજને હુમલો કરતાં રોક્યો હતો, પરંતુ આરોપીએ તેને લાત મારીને પાડી દીધો હતો. એથી અમને ધૈર્ય સામે શંકા ગઈ હતી. જબરાજની ધરપકડ કર્યા બાદ પોલીસે તેની પ્રાથમિક પૂછપરછ કરી હતી. જબરાજે કબૂલ્યું હતું કે મીના છેડાની તેમના દીકરા ધૈર્ય સાથે નજીવી બાબતે તકરાર થતી હતી; તે તેની લાઇફ બિન્દાસ જીવવા માગતો હતો અને મમ્મી પાસે અવારનવાર પૈસા માગતો રહેતો હતો, પરંતુ મીના છેડાની રોકટોકને કારણે તેને ગુસ્સો આવતો હતો અને મીના છેડાને જાનથી મારવા માટે મને ધૈર્યએ કહ્યું હતું. એથી આ સ્ટેટમેન્ટના આધારે અમે ગઈ કાલે સવારે ધૈર્યની આ મામલામાં ધરપકડ કરી હતી. અમે આરોપીઓ પાસેથી છરી અને મોબાઇલ કબજે કર્યા છે. અમે આરોપીઓની વધુ પૂછપરછ કરીશું.’